CELEX: 32013R1065
Language: et
Date: 2013-10-30 00:00:00
Title: Komisjoni määrus (EL) nr 1065/2013, 30. oktoober 2013 , millega muudetakse Euroopa Parlamendi ja nõukogu määruse (EÜ) nr 110/2008 (piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta) III lisa

31.10.2013   
            
            
               ET
            
            
               Euroopa Liidu Teataja
            
            
               L 289/48
            
         KOMISJONI MÄÄRUS (EL) nr 1065/2013,
   30. oktoober 2013,
   millega muudetakse Euroopa Parlamendi ja nõukogu määruse (EÜ) nr 110/2008 (piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta) III lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 15. jaanuari 2008. aasta määrust (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta ning millega tunnistatakse kehtetuks nõukogu määrus (EMÜ) nr 1576/89, (1) eriti selle artikli 17 lõiget 8,
   ning arvestades järgmist:
   
               (1)
            
            
               Peruu Vabariik on taotlenud nimetuse „Pisco” registreerimist geograafilise tähisena määruse (EÜ) nr 110/2008 III lisas vastavalt kõnealuse määruse artikli 17 lõikes 1 sätestatud korrale. „Pisco” on puuviljadest valmistatud kange alkohoolne jook, mida on Peruus traditsiooniliselt toodetud ning mida saadakse viinamarjade kääritamisel ja destilleerimisel.
            
         
               (2)
            
            
               Määruse (EÜ) nr 110/2008 artikli 17 lõike 6 kohaselt avaldati nimetuse „Pisco” tehnilise toimiku peamised spetsifikaadid Euroopa Liidu Teatajas, (2) et võimaldada vastuväite esitamist. Kuna komisjon ei saanud ühtegi vastuväidet vastavalt määruse (EÜ) nr 110/2008 artikli 17 lõikele 7, tuleks kõnealune nimetus kanda nimetatud määruse III lisasse.
            
         
               (3)
            
            
               Vastavalt assotsiatsioonlepingule ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahel, mis on heaks kiidetud nõukogu otsusega 2002/979/EÜ, (3) on „Pisco” Tšiilist pärit piiritusjookide kaitstud päritolunimetus. Seepärast tuleks täpsustada, et geograafilise tähise „Pisco” kaitsmine Peruust pärit toodete osas ei takista sellise nimetuse kasutamist Tšiilist pärit toodete puhul.
            
         
               (4)
            
            
               Määrust (EÜ) nr 110/2008 tuleks seepärast vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas piiritusjoogituru komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 110/2008 III lisas esitatud tootekategooriasse „9. Puuviljadest valmistatud kange alkohoolne jook” lisatakse järgmine kanne:
   
      
                   
               
               
                  „Pisco (4)
                  
               
               
                  Peruu
               
            
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. oktoober 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 39, 13.2.2008, lk 16.
   
      (2)  ELT C 141, 12.5.2011, lk 16.
   
      (3)  EÜT L 352, 30.12.2002, lk 1.
   
      (4)  Geograafilise tähise „Pisco” kaitsmine käesoleva määruse kohaselt ei piira nimetuse „Pisco” kasutamist Tšiilist pärit toodetes, mis on kaitstud Tšiili Vabariigi ja Euroopa Liidu vahel 2002. aastal sõlmitud assotsieerimislepinguga.”